Case ID: 1229175
Sentence 2: Məhkəmə barəsində inzibati icraat aparılan «xxxx» (Az-Retail) MMC-nin nümayəndəsinin izahatını dinləyib, inzibati xəta haqqında protokolu nəzərdən keçirib, məhkəmə iclasında araşdırılmış sübutları və iş materiallarını tədqiq edərək hesab edir ki, «xxxx» (Az-Retail) MMC barəsində Azərbaycan Respublikası İnzibati Xətalar Məcəlləsinin 347-ci maddəsi ilə başlanılmış inzibati xəta haqqında iş üzrə icraata xitam verilməlidir.İş materiallarında olan Bakı şəhəri Binəqədi rayon Polis İdarəsi Dövlət Yol Polisi Şöbəsi tərəfindən «xxxx» (Az-Retail) Məhdud Məsuliyyətli Cəmiyyətinin ünvan 1 ünvanına göndərilmiş sorğu məktubunun surətindən görünür ki, «xxxx» (Az-Retail) Məhdud Məsuliyyətli Cəmiyyətinin balansında olan «Fiat Doblo 1.4 Minik» markalı, **-PU-*** dövlət qeydiyyat nişanlı nəqliyyat vasitəsinin yol hərəkət qaydalarını pozması ilə əlaqədar tərtib olunmuş elektron protokol barədə məlumatı qəbul edilən gündən 5 gün müddətində həmin nəqliyyat vasitəsini idarə etmiş fiziki şəxs barədə rəsmi məlumat verilməsi xahiş olunmuş, əks halda Azərbaycan Respublikası İXM-in 347-ci maddəsinə əsasən məsuliyyətə cəlb olunacağı barədə xəbərdar edilmişdir.